《山蝉》
宋代·张九成

浴罢风来玉宇凉，山蝉吟咏送斜阳。
长缫独茧来还去，九折升车短更长。
窈眇笙箫云汉冷，凄清风露月华香。
看君定是神仙侣，且择高枝深处藏。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。